સમાચાર સંસ્થાના જણાવ્યા અનુસાર દિલ્હીના પાલમ અને સફદરજંગમાં સવારે ૫-૩૦ કલાકે વિઝિબિલિટી ૨૨૦૦ અને ૧૨૦૦ મીટર નોંધાઈ હતી. જે સવારે ૮-૩૦ કલાકે ૧૦૦૦ અને ૮૦૦ મીટર થઈ ગઈ હતી. શ્રીનગર અને કાશ્મીરના અન્ય બે શહેરમાં પણ બરફ વર્ષા થઈ છે. જવાહર સુરંગ અને શ્રીનગર-જમ્મુ નેશનલ હાઈવે સાથે સંકળાયેલા બાકીના વિસ્તારમાં પણ બે ફૂટ બરફ પડ્યો છે. આ ઉપરાંત શ્રીનગરમાં ૭.૪ સેમી, પહલગાંવમાં ૩.૫, કાકેરનાગમાં ૭.૫ અને કૂપવાડામાં બે સેમી બરફ પડ્યો છે. જેના કારણે બારામુલ્લા અને બનિહાલ સેકસન વચ્ચે રેલવે વ્યવહાર અટકાવી દેવાયો છે.